L 165/62
1.7.5.
SL
Uradni list Evropske unije
29.6.2023
Prodajna literatura Prodajna literatura, ki opisuje stroj ali sorodni proizvod, ni v nasprotju z navodili za uporabo, kar zadeva zdravstvene in varnostne vidike.
Prodajna literatura, ki opisuje karakteristike zmogljivosti strojev in sorodnega proizvoda vsebuje enake informacije o emisijah kot navodila za uporabo.
2.
DODATNE BISTVENE ZDRAVSTVENE IN VARNOSTNE ZAHTEVE PRI DOLOČENIH VRSTAH STROJEV IN SORODNIH PROIZVODOV
Stroji in sorodni proizvodi za predelavo živil, stroji in sorodni proizvodi za kozmetične ali farmacevtske proizvode, prenosni ročni ali ročno upravljani stroji in sorodni proizvodi, prenosni pritrjevalni in drugi udarni stroji in sorodni proizvodi, stroji in sorodni proizvodi za obdelavo lesa in materialov s podobnimi fizikalnimi lastnostmi ter stroji in sorodni proizvodi za nanašanje fitofarmacevtskih sredstev izpolnjujejo vse bistvene zdravstvene in varnostne zahteve, določene v tem poglavju (glej Splošna načela, točka 4).
2.1.
Stroji in sorodni proizvodi za predelavo živil ter stroji in sorodni proizvodi za kozmetične ali farmacevtske proizvode
2.1.1.
Splošno Stroji ali sorodni proizvodi, namenjeni za uporabo v povezavi z živili ali kozmetičnimi ali farmacevtskimi proizvodi, so zasnovani in izdelani tako, da je odpravljeno vsako tveganje infekcije, bolezni ali okužbe.
Upoštevane morajo biti naslednje zahteve:
(a) materiali, ki so v stiku ali so namenjeni da bodo prihajali v stik z živili ali vodo, namenjeno za prehrano ljudi, ali kozmetičnimi ali farmacevtskimi proizvodi, izpolnjujejo pogoje, določene v ustreznih pravnih aktih Unije.
Stroji ali sorodni proizvodi so zasnovani in izdelani tako, da je mogoče te materiale očistiti pred vsako uporabo, kadar pa to ni mogoče, se uporabijo deli za enkratno uporabo;
(b) vse površine, ki so v stiku z živili ali vodo, namenjeno za prehrano ljudi, ali kozmetičnimi ali farmacevt­ skimi proizvodi, razen površin delov za enkratno uporabo, so:
(i) gladke in nimajo grebenov ali rež, kjer bi se lahko nabirale organske snovi, kar velja tudi za njihova stičišča;
(ii) zasnovane in izdelane tako, da sklopi vsebujejo kar najmanj izboklin, robov in vdolbin;
(iii) enostavne za čiščenje in razkuževanje, kadar je ustrezno, po odstranitvi enostavno snemljivih delov; notranje površine imajo krivine z zadostnim polmerom, da je omogočeno temeljito čiščenje;
(c) omogočeno je, da se lahko tekočine, plini in aerosoli, ki izvirajo iz živil, kozmetičnih ali farmacevtskih proizvodov, kot tudi tekočine za čiščenje, razkuževanje in izpiranje, popolnoma izpraznijo iz stroja ali sorodnega proizvoda (po možnosti v položaju „čiščenje“);
(d) stroji ali sorodni proizvodi so zasnovani in izdelani tako, da je preprečen vstop snovi ali živih bitij, zlasti žuželk, ali kopičenje organskih snovi v območjih, ki jih ni mogoče čistiti;
(e) stroji ali sorodni proizvodi so zasnovani in izdelani tako, da pomožne snovi, ki so nevarne zdravju, vključno z uporabljenimi mazivi, ne morejo priti v stik z živili ali vodo, namenjeno za prehrano ljudi ali kozmetičnimi ali farmacevtskimi proizvodi; kadar je potrebno, so stroji ali sorodni proizvodi zasnovani in izdelani tako, da je mogoče preverjati stalno skladnost s to zahtevo.